Magyarországra látogatott az OPEC főtitkára | 24.hu
Magyarországra látogatott az OPEC főtitkára
2001. 04. 06. 15:50	(FN, MTI-ECO) A Mol Rt. meghívására nem hivatalos látogatáson Budapestre látogatott Alí Rodríguez Araque, az OPEC főtitkára . A Magyar Tudományos Akadémián tartott beszédében elmondta: a benzin árának alakulására sokszor már kevés hatása van a kőolajtermelő országoknak. Alí Rodríguez Araque elmondta: az OPEC elsősorban az árak stabilitására törekszik, mert ez a fogyasztóknak és a kitermelőknek egyaránt jó, így a szervezet célja, hogy a kőolaj ára a 22 és 28 dolláros sávban maradjon. A második negyedévben a főtitkár szerint a hagyományok alapján a kereslet csökkenésére lehet számítani. A benzin árát jelentősen befolyásolhatja, hogy Amerikában 170 finomító bezárásával a feldolgozókapacitás a kritikus mértékig süllyedt. Ezen felül sokszor az elosztási zavarok miatt regionális szinten is hiány alakulhat ki. Alí Rodríguez Araque kifejtette: a benzin árára szintén jelentős hatást gyakorolhat, hogy a világ határidős piacain sokszor a napi szükségletnél kétszer-háromszor akkora mennyiségre születik üzlet, ami torzítja az árakat. A Mol tájékoztatása szerint piaci szakértők az áremelkedés folytatódását prognosztizálják Magyarországon.	Ajánlom a Facebookon
A Kopint-Datorg a magyar tőzsdéről
Leminősítették Törökországot	×